P6_TA(2005)0313
Eurooppalaisen satelliittinavigointijärjestelmän käyttöönotto ja käyttö *** I
Euroopan parlamentin lainsäädäntöpäätöslauselma ehdotuksesta Euroopan parlamentin ja neuvoston
asetukseksi eurooppalaisen satelliittinavigointijärjestelmän rakennus- ja käyttöönottovaiheen sekä
käyttövaiheen toteuttamisesta (KOM(2004)0477 —C6-0087/2004 —2004/0156(COD))
(Yhteispäätösmenettely: ensimmäinen käsittely)
Euroopan parlamentti , joka
— ottaa huomioon komission ehdotuksen Euroopan parlamentille ja neuvostolle (KOM(2004)0477) (1),
— ottaa huomioon EY:n perustamissopimuksen 251 artiklan 2 kohdan ja 156 artiklan, joiden mukaisesti
komissio on antanut ehdotuksen Euroopan parlamentille (C6-0087/2004),
— ottaa huomioon työjärjestyksen 51 artiklan,
— ottaa huomioon teollisuus-, tutkimus- ja energiavaliokunnan mietinnön ja budjettivaliokunnan sekä
liikenne- ja matkailuvaliokunnan lausunnot (A6-0212/2005);
1. hyväksyy komission ehdotuksen sellaisena kuin se on tarkistettuna;2. korostaa, että lainsäädäntöehdotuksessa osoitetut vuoden 2006 jälkeiset määrärahat riippuvat seuraavaa
monivuotista rahoituskehystä koskevasta päätöksestä;
3. pyytää komissiota tekemään tarvittaessa ehdotuksen ohjelman rahoitusohjetta koskevan määrän
mukauttamisesta heti, kun seuraava monivuotinen rahoituskehys on hyväksytty;
4. pyytää komissiota antamaan asian uudelleen Euroopan parlamentin käsiteltäväksi, jos se aikoo tehdä
tähän ehdotukseen huomattavia muutoksia tai korvata sen toisella ehdotuksella;
5. kehottaa puhemiestä välittämään parlamentin kannan neuvostolle ja komissiolle.
(1) Ei vielä julkaistu virallisessa lehdessä.
P6_TC1-COD(2004)0156
Euroopan parlamentin kanta, vahvistettu ensimmäisessä käsittelyssä 6. syyskuuta 2005, Euroopan
parlamentin ja neuvoston asetuksen (EY) N:o …/2005 antamiseksi eurooppalaisen satelliitti-
navigointijärjestelmän rakennus- ja käyttöönottovaiheen sekä käyttövaiheen toteuttamisesta
EUROOPAN PARLAMENTTI JA EUROOPAN UNIONIN NEUVOSTO, jotka
ottavat huomioon Euroopan yhteisön perustamissopimuksen ja erityisesti sen 156 artiklan,ottavat huomioon komission ehdotuksen,ottavat huomioon Euroopan talous- ja sosiaalikomitean lausunnon (
1),
ottavat huomioon alueiden komitean lausunnon ,
noudattavat perustamissopimuksen 251 artiklassa määrättyä menettelyä (2),
(1)EUVL C 221, 8.9.2005, s. 28.
(2)Euroopan parlamentin kanta, vahvistettu 6. syyskuuta 2005.17.8.2006 FI C 193 E/61 Euroopan unionin virallinen lehti
Tiistai 6. syyskuuta 2005
sekä katsovat seuraavaa:
(1) Eurooppalaista satelliittinavigointipolitiikkaa pannaan tällä hetkellä täytäntöön Galileo- ja Egnos-
ohjelmien avulla.
(2) Galileo-ohjelman tavoitteena on luoda ensimmäinen maailmanlaajuinen erityisesti siviilikäyttöön
tarkoitettu infrastruktuuri satelliittinavigointia ja -paikannusta varten.
(3) Egnos on ohjelma, jolla pyritään vahvistamaan amerikkalaista GPS- ja venäläistä Glonass-
signaalia luotettavuustarkoituksessa laajalla maantieteellisellä alueella. Se on Galileosta riippuma-ton ja sitä täydentävä.
(4) Euroopan parlamentti, neuvosto sekä Euroopan talous- ja sosiaalikomitea ovat toistuvasti ilmaisseet
tukensa Galileo-ohjelmalle.
(5) Galileo-ohjelmassa on kyse teknologiasta, jonka tarkoituksena on parantaa Euroopan kansalaisten elä-
mää lukuisilla eri aloilla. Ohjelma muodostaa luontaisen jatkon komission valkoisessa kirjassaan”Eurooppalainen liikennepolitiikka vuoteen 2010: valintojen aika ”esittämälle liikennepolitiikalle erityisesti
tavarankuljetuksen, infrastruktuurien käyttömaksujen ja liikenneturvallisuuden osalta.
(6) Galileo muodostaa yhden ensisijaisista hankkeista komission ehdottamassa ja Eurooppa-neuvoston
tukemassa kasvua koskevassa aloitteessa. Galileo-ohjelma on myös tulevan eurooppalaisen avaruus-politiikan merkittävä konkretisoituma, jollaisena se esitetään eurooppalaista avaruuspolitiikkaa koske-vassa valkoisessa kirjassa ”Avaruus: laajentuvan unionin uusi eurooppalainen ulottuvuus —Toiminta-
suunnitelma Euroopan avaruuspolitiikan toteuttamiseksi ”.
(7) Galileo-ohjelma koostuu määrittelyvaiheesta, kehittämisvaiheesta, rakennus- ja käyttöönottovaiheesta
sekä käyttövaiheesta. Rakennus- ja käyttöönottovaiheen pitäisi alkaa vuonna 2006, ja yhtä aikaa
käyttövaiheen kanssa toteutettavan kahden vuoden siirtymäkauden jälkeen sen pitäisi päättyävuonna 2010. Käyttövaiheen pitäisi alkaa vuonna 2008, ja järjestelmän pitäisi olla täysintoimintakuntoinen vuonna 2010.
(8) Määrittely- ja kehittämisvaiheet, jotka muodostavat ohjelman tutkimukseen painottuvan osan, ovat
saaneet merkittävän osan rahoituksestaan yhteisön varoista Euroopan laajuisten verkkojen talous-
arviosta.
(9) Euroopan laajuisten verkkojen alaan liittyvän yhteisön rahoitustuen myöntämistä koskevista yleisistä
säännöistä 18 päivänä syyskuuta 1995 annetussa neuvoston asetuksessa (EY) N:o 2236/95 (
1) vahvis-
tetaan säännöt, joita sovelletaan yhteisön rahoitustuen myöntämiseen, kun kyseessä ovat satelliitti-navigointi- ja paikannusjärjestelmiä koskevat yhteisön hankkeet.
(10) Neuvoston asetuksella (EY) N:o 876/2002 (
2), joka annettiin 21 päivänä toukokuuta 2002, perustettiin
Galileo-yhteisyritys Galileo-ohjelman kehittämisvaiheen toteuttamiseksi.
(11) Eurooppalaisten satelliittinavigointiohjelmien hallintorakenteista 12 päivänä heinäkuuta 2004
annetulla neuvoston asetuksella (EY) N:o 1321/2004 (3) perustetaan satelliittinavigointi-
järjestelmän (GNSS) Euroopan valvontaviranomainen (jäljempänä valvontaviranomainen).
(12) Ohjelmien jatkuvuuden turvaamiseksi olisi varmistettava myös rakennus- ja käyttöönottovaiheen sekä
käyttövaiheen rahoitus.
(13) Kun otetaan huomioon, että neuvoston päätöksen mukaan rakennus- ja käyttöönottovaiheen rahoituk-
sesta enintään kolmasosa saadaan ottaa julkisista varoista, sekä pidetään mielessä tämänhetkisten
rahoitusnäkymien mukainen jo toteutunut rahoitus, seuraavissa rahoitusnäkymissä yhteisön talousarviosta
rakennus- ja käyttöönottovaihetta varten myönnettävää rahoitusta olisi varattava 500 000 000 euroa .
(1) EYVL L 228, 23.9.1995, s. 1, asetus sellaisena kuin se on viimeksi muutettuna Euroopan parlamentin ja neuvoston
asetuksella (EY) N:o 1159/2005 (EUVL L 191, 22.7.2005, s. 16).
(2) EYVL L 138, 28.5.2002, s. 1.
(3) EUVL L 246, 20.7.2004, s. 1.C 193 E/62 FI 17.8.2006 Euroopan unionin virallinen lehti
Tiistai 6. syyskuuta 2005
(14) Kun otetaan huomioon satelliittinavigoinnin erityisluonne, siihen liittyvien palvelujen kaupallistaminen
sekä se, että julkiselle sektorille täytyy voida taata mahdollisuus palvelujen käyttöön, käyttövaiheenensimmäisinä vuosina tarvitaan tiettyä poikkeusrahoitusta julkisista varoista. Neuvoston 25 ja 26 päi-vänä maaliskuuta 2002 ja 8 ja 9 päivänä maaliskuuta 2004 hyväksymissä päätelmissä neuvostonimenomaisesti viittaa yhteisön varojen myöntämiseen kyseisen vaiheen rahoitusta varten. Tarvittavayhteisön rahoituksen määrä on arviolta 500 000 000 euroa .
(15) Sen vuoksi yhteisön talousarvioon olisi varattava 1 000 000 000 euroa Galileo-ohjelman rakennus- ja
käyttöönottovaiheen sekä käyttövaiheen ohjelmien rahoitusta varten vuosiksi 2007 —2013 omana
yhteisön talousarvioon sisältyvänä budjettikohtana, minkä avulla budjettivallan käyttäjän on mah-
dollista sitoa ohjelman eri vaiheiden rahoitus määräaikojen noudattamiseen .
(16) Mikäli yhteisön on otettava edellä mainittujen määrärahojen ylittäviä rahoitustakuita joko suoraan
tai epäsuorasti, Euroopan parlamentin ja neuvoston olisi hyväksyttävä ne voimassa olevien budjetti-määräysten mukaisesti.
(17) Mikäli yhteisön on tehtävä edellä mainittujen määrärahojen ylittäviä vastuusitoumuksia joko suo-
raan tai epäsuorasti, Euroopan parlamentin ja neuvoston olisi hyväksyttävä ne voimassa olevienbudjettimääräysten mukaisesti.
(18) Rakennus- ja käyttöönottovaiheen sekä käyttövaiheen aikana järjestelmän rakentaminen ja sittemmin
sen hallinto on uskottu yksityiselle toimiluvan haltijalle, jonka toimintaa valvoo asetuksella (EY)
N:o 1321/2004 perustettu valvontaviranomainen .
(19) Voitonjakoa koskeva mekanismi olisi perustettava, jotta yhteisön rakennus- ja käyttöönottovaiheelle
myöntämiä varoja saataisiin takaisin.
(20) Toimiluvan haltijalla olisi oltava oikeus saada tuotot, jotka ovat peräisin siitä, että hyödynnetään
järjestelmän komponentteja koskevia lisenssejä ja tekijänoikeuksia, joiden omistusoikeuden pitäisijäädä valvontaviranomaiselle.
(21) Valvontaviranomaisen tehtäviin kuuluu myös eurooppalaisille satelliittinavigointiohjelmille myönnetty-
jen varojen hallinnointi sekä ohjelmien yleisen varainhoidon valvonta sen varmistamiseksi, että julki-
sia varoja käytetään tehokkaimmalla mahdollisella tavalla. Lisäksi valvontaviranomainen suorittaa sel-
laisia talousarvion täytäntöönpanoon liittyviä tehtäviä, joita komissio on sille uskonut Euroopan
yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002
annetun neuvoston asetuksen (EY, Euratom) N:o 1605/2002 (
1) 54 artiklan 2 kohdan b alakohdan
mukaisesti. Ottaen huomioon ohjelmien erityisen luonteen Euroopan parlamentilla olisi oltava
valvontaviranomaisen hallintoneuvostossa tarkkailijan asema, jotta se pystyisi hoitamaan talous-arviota koskevan tehtävänsä.
(22) Komission ehdotuksessa Euroopan parlamentin ja neuvoston päätökseksi Euroopan yhteisön seitse-
männestä tutkimuksen, teknologian kehittämisen ja demonstroinnin puiteohjelmasta (2007 —2013)
tuetaan eurooppalaista satelliittinavigointijärjestelmää.
(23) Komission ehdotuksessa Euroopan parlamentin ja neuvoston päätökseksi kilpailukyvyn ja innovaa-
tion puiteohjelman (2007 —2013) perustamisesta tuetaan myös eurooppalaisten pk-yritysten kehit-
tämistä yhteisön rahoituksen turvin, mikä edistää eurooppalaisen satelliittinavigointijärjestelmän
kehitystä.
(24) Koska Galileo-ohjelma on saavuttanut merkittävän kypsyysvaiheen, eikä sitä millään muotoa voida
enää tarkastella pelkkänä tutkimushankkeena, sitä varten on syytä luoda erityinen, sen tarpeita parem-min vastaava oikeudellinen väline, jolla varmistetaan myös varainhoidon moitteettomuus.
(1) EYVL L 248, 16.9.2002, s. 1.17.8.2006 FI C 193 E/63 Euroopan unionin virallinen lehti
Tiistai 6. syyskuuta 2005
(25) Tällaisen satelliittinavigointi-infrastruktuurin perustaminen on hanke, joka ylittää selvästi minkä
tahansa yksinään toimivan jäsenvaltion tekniset ja rahoitukselliset mahdollisuudet. Galileo- jaEgnos-ohjelmat täyttävät siksi täysimääräisesti toissijaisuusperiaatteen mukaiset vaatimukset,koska yhteisön taso on toiminnan kannalta kaikkein sopivin. Tämä on esimerkki lisäarvosta,jonka Eurooppa voi saada aikaan, kun se on määritellyt selvästi tavoitteensa ja resurssinsa.
(26) Tässä asetuksessa vahvistetaan ohjelmille myönnettävän kokonaisrahoituksen määrä, jota budjettivallan
käyttäjä pitää ensisijaisena ohjeenaan Euroopan parlamentin, neuvoston ja komission välillä talous-arviota koskevasta kurinalaisuudesta ja talousarviomenettelyn parantamisesta 6 päivänä toukokuuta1999 tehdyn toimielinten sopimuksen (
1) 33 kohdan mukaisesti,
OVAT ANTANEET TÄMÄN ASETUKSEN:
1 artikla
Tässä asetuksessa vahvistetaan yhteisön rahoitusta koskevat yksityiskohtaiset säännöt eurooppalaisten
Galileo- ja Egnos-satelliittinavigointiohjelmien , jäljempänä ”ohjelmat ”, rakennus- ja käyttöönottovaiheen
(2006—2010) sekä käyttövaiheen (vuodesta 2008 eteenpäin) toteuttamista varten.
2 artikla
Tässä asetuksessa ohjelmille vahvistettu yhteisön rahoitusosuus myönnetään seuraavien toimien osarahoitta-
miseksi:
a) rakennus- ja käyttöönottovaiheeseen liittyvä toiminta, johon kuuluu satelliittien rakentaminen ja lähet-
täminen kiertoradalle sekä maan päällä toimivan infrastruktuurin asentaminen kokonaisuudessaan;
b)tarvittaessa käyttövaiheen käynnistämiseen liittyvät ensimmäiset toimet, jotka koostuvat satelliittien ja
niiden toimintaan liittyvien maa-asemien muodostaman infrastruktuurin hallinnosta sekä tämän järjes-telmän huollosta ja jatkuvasta kehittämisestä.
3 artikla
Edellä 2 artiklassa tarkoitettujen toimien toteuttamiseen varatuiksi ohjeellisiksi rahoituspuitteiksi vahviste-
taan 1 000 000 000 euroa 1 päivänä tammikuuta 2007 alkavalle seitsemän vuoden kaudelle .
Budjettivallan käyttäjä myöntää vuosittaiset määrärahat rahoitusnäkymien rajoissa.
4 artikla
Mikäli yhteisön on otettava 3 artiklassa mainitut määrärahat ylittäviä rahoitustakuita joko suoraan tai
epäsuorasti, Euroopan parlamentin ja neuvoston on hyväksyttävä ne voimassa olevien budjettimääräystenmukaisesti.
5 artikla
Mikäli yhteisön on tehtävä 3 artiklassa mainitut määrärahat ylittäviä vastuusitoumuksia joko suoraan
tai epäsuorasti, Euroopan parlamentin ja neuvoston on hyväksyttävä ne voimassa olevien budjetti-määräysten mukaisesti.
6 artikla
Voitonjakoa koskeva mekanismi on perustettava, jotta yhteisön rakennus- ja käyttöönottovaiheelle myön-
tämiä varoja saataisiin takaisin.
(1)EYVL C 172, 18.6.1999, s. 1.C 193 E/64 FI 17.8.2006 Euroopan unionin virallinen lehti
Tiistai 6. syyskuuta 2005
7 artikla
Toimiluvan haltijalla on oltava oikeus saada tuotot, jotka ovat peräisin siitä, että hyödynnetään järjes-
telmän komponentteja koskevia lisenssejä ja tekijänoikeuksia, joiden omistusoikeuden pitäisi jäädävalvontaviranomaiselle.
8 artikla
Valvontaviranomainen varmistaa asetuksen (EY, Euratom) N:o 1605/2002 54 artiklan 2 kohdan b ala-
kohdan sekä asetuksen (EY) N:o 1321/2004 säännösten mukaisesti ohjelmille osoitettujen yhteisön varojen
hallinnon ja niiden käytön valvonnan.
Ottaen huomioon ohjelmien erityisen luonteen Euroopan parlamentilla on valvontaviranomaisen hallinto-
neuvostossa tarkkailijan asema, jotta se pystyisi täyttämään talousarviota koskevat tehtävänsä.
Yhteisön rahoitusosuuteen tarvittavat toimintamäärärahat annetaan valvontaviranomaisen käyttöön asetuk-
sen(EY) N:o 1321/2004 2 artiklan 1 kohdan g alakohdan säännösten mukaisesti. Budjettivallan käyttäjää
on informoitava sopimusluonnoksesta ennen sen parafoimista.
Kunkin vuosittaisen varojen siirtämistä koskevan sopimuksen sisältämästä määrästä päätetään EU:n
talousarviomenettelyn perusteella valvontaviranomaisen hallintoneuvoston hyväksymä työohjelma
huomioon ottaen asetuksen (EY) N:o 1321/2004 6 artiklassa säädettyä menettelyä noudattaen ja rahoitus-
näkymien rajoissa .
Sopimuksessa määrätään erityisesti valvontaviranomaiselle uskottujen varojen hallinnoinnin yleisistä
ehdoista.
9 artikla
Valvontaviranomaisen toteuttaessa tällä asetuksella rahoitetun toiminnan valvontatehtävää, komissio huoleh-
tii yhteisön taloudellisten etujen turvaamisesta toteuttamalla toimenpiteitä petosten, lahjonnan ja muun lait-toman toiminnan estämiseksi, suorittamalla tehokasta valvontaa ja perimällä takaisin aiheettomasti makset-tuja määriä sekä väärinkäytösten ilmetessä asettamalla tehokkaita, oikeasuhtaisia ja varoittavia seuraamuksianeuvoston asetuksen (EY, Euratom) N:o 2988/95 (
1), neuvoston asetuksen (Euratom, EY) N:o 2185/96 (2) sekä
Euroopan parlamentin ja neuvoston asetuksen (EY) N:o 1073/1999 (3) mukaisesti.
Tällä asetuksella rahoitettujen yhteisön toimien osalta asetuksen (EY, Euratom) N:o 2988/95 1 artiklan
2 kohdassa tarkoitetulla väärinkäytöksen käsitteellä ymmärretään kaikkea yhteisön oikeuden säännösten taimääräysten taikka sopimusvelvoitteiden rikkomista, joka johtuu taloudellisen toimijan teosta tai laimin-
lyönnistä ja jonka tuloksena on tai voi olla Euroopan unionin yleiselle talousarviolle tai sen hoidossa oleville
talousarvioille perusteettoman menon takia aiheutuva vahinko.
Tästä asetuksesta johtuvissa sopimuksissa ja osallisina olevien kolmansien maiden kanssa solmituissa sopi-
muksissa määrätään nimenomaisesti valvontaviranomaisen ja komission tai näiden valtuuttamien edustajien
suorittamasta seurannasta ja varainhoidon valvonnasta sekä tilintarkastustuomioistuimen tarvittaessa paikalla
tekemistä tarkastuksista.
10 artikla
Joka vuosi heti alustavan talousarvioesityksen tekemisen jälkeen komissio esittää kertomuksen ohjelmien
täytäntöönpanosta Euroopan parlamentille ja neuvostolle. Vuonna 2007 on suoritettava väliarviointi
Euroopan parlamentin ja neuvoston informoimiseksi ajankohtaan mennessä saavutetusta edistyksestä .
(1) EYVL L 312, 23.12.1995, s. 1.
(2) EYVL L 292, 15.11.1996, s. 2.
(3) EYVL L 136, 31.5.1999, s. 1.17.8.2006 FI C 193 E/65 Euroopan unionin virallinen lehti
Tiistai 6. syyskuuta 2005
11 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan
unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty…ssa/ssä …päivänä …kuuta…
Euroopan parlamentin puolesta
PuhemiesNeuvoston puolesta
Puheenjohtaja
P6_TA(2005)0314
EY:n ja Libanonin sopimus tietyistä lentoliikenteen näkökohdista *
Euroopan parlamentin lainsäädäntöpäätöslauselma ehdotuksesta neuvoston päätökseksi Euroopan
yhteisön ja Libanonin tasavallan välisen tiettyjä lentoliikenteen näkökohtia koskevan sopimuksen
tekemisestä (KOM(2005)0062 —C6-0059/2005 —2005/0012(CNS))
(Kuulemismenettely)
Euroopan parlamentti , joka
— ottaa huomioon ehdotuksen neuvoston päätökseksi (KOM(2005)0062) (1),
— ottaa huomioon EY:n perustamissopimuksen 80 artiklan 2 kohdan ja 300 artiklan 2 kohdan ensimmäi-
sen alakohdan,
— ottaa huomioon EY:n perustamissopimuksen 300 artiklan 3 kohdan ensimmäisen alakohdan, jonka
mukaisesti neuvosto on kuullut parlamenttia (C6-0059/2005),
— ottaa huomioon työjärjestyksen 51 artiklan ja 83 artiklan 7 kohdan,
— ottaa huomioon liikenne- ja matkailuvaliokunnan mietinnön (A6-0232/2005);
1. hyväksyy sopimuksen tekemisen;
2. kehottaa puhemiestä välittämään parlamentin kannan neuvostolle ja komissiolle sekä jäsenvaltioiden ja
Libanonin hallituksille ja parlamenteille.
(1) Ei vielä julkaistu virallisessa lehdessä.C 193 E/66 FI 17.8.2006 Euroopan unionin virallinen lehti
Tiistai 6. syyskuuta 2005